CELEX: 62021CN0807
Language: da
Date: 2021-12-21 00:00:00
Title: Sag C-807/21: Anmodning om præjudiciel afgørelse indgivet af Kammergericht Berlin (Tyskland) den 21. december 2021 — Deutsche Wohnen SE mod Staatsanwaltschaft Berlin

21.3.2022   
            
            
               DA
            
            
               Den Europæiske Unions Tidende
            
            
               C 128/8
            
         
      Anmodning om præjudiciel afgørelse indgivet af Kammergericht Berlin (Tyskland) den 21. december 2021 — Deutsche Wohnen SE mod Staatsanwaltschaft Berlin
      (Sag C-807/21)
      (2022/C 128/11)
      Processprog: tysk
      
         Den forelæggende ret
      
      Kammergericht Berlin
      
         Parter i hovedsagen
      
      
         Bødesagen mod: Deutsche Wohnen SE
      
         Den anden part i sagen: Staatsanwaltschaft Berlin
      
         Præjudicielle spørgsmål
      
      
                  1)
               
               
                  Skal artikel 83, stk. 4-6, i databeskyttelsesforordningen (1) fortolkes således, at den inkorporerer det funktionelle virksomhedsbegreb, som findes i artikel 101 TEUF og 102 TEUF, og princippet om den funktionelle enhed i national ret med den konsekvens, at en bødesag under udvidelse af princippet om den juridiske enhed, som ligger til grund for § 30 i Gesetz über Ordnungswidrigkeiten (lov om administrative forseelser), kan føres direkte mod en virksomhed, og bødepålæggelsen ikke kræver konstatering af en overtrædelse, som er begået af en fysisk og identificeret person, eventuelt under opfyldelse af alle subjektive og objektive kriterier for overtrædelsen?
               
            
                  2)
               
               
                  Såfremt det første spørgsmål besvares bekræftende: Skal databeskyttelsesforordningens artikel 83, stk. 4-6, fortolkes således, at virksomheden skal have begået overtrædelsen, som er formidlet gennem en medarbejder, culpøst (jf. artikel 23 i Rådets forordning (EF) nr. 1/2003 (2), eller er det i princippet tilstrækkeligt for at pålægge virksomheden en bøde, at en objektiv tilsidesættelse af en pligt kan tilregnes denne (»strict liability«)?
               
            
         (1)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1).
      
         (2)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003, L 1, s. 1).